khistorydata/jeongjo-sjw-relations huggingface dataset:
정조 8년
徐有防。以左右相意啓曰。御覽方物還下黃細苧布九疋。白細苧布十三疋。黃細綿紬八疋。紫細綿紬十一疋。白細綿紬八疋。滿花席一張。白綿紙三百七十二卷。靑黍皮七張。黃毛筆二十二枝。極澤改備。其餘物種。一一看品。同爲封裹之意。敢啓。傳曰。知道。
정조 8년
趙興鎭。以兵曹言啓曰。去夏三朔能磨兒考講時。都摠府經歷洪檊。都事金胤行。部將鄭世擎。守門將金鼎元等。一次不通。訓鍊院僉正洪梜。判官李鎭國。戶曹佐郞李昌會。典獄署主簿金宗履。武臣兼宣傳官金命珣李輪成彦霖孫錫圭等。二次不通。中樞府經歷林擎翰。三次不通。竝依定式推考。何如。傳曰。允。
정조 8년
李時秀。以兵曹言啓曰。卽接司譯院追後手本。則騎馬三匹加把事。報來矣。黃海道驛馬二匹。平安道驛馬一匹加分定。入送灣上之意。兩道監司處行移。何如。傳曰。允。
정조 8년
趙興鎭。以訓鍊都監言啓曰。今日景慕宮展拜時。依兵曹節目。弘化門軍一百名及集春營軍五十名。廣智營軍五十名內。各留十名。待標信除出。臣率領排立於逌瞻門外。還宮後還入直之意。敢啓。傳曰。知道。
정조 8년
李時秀。以訓鍊都監言啓曰。本局字內諸處。連爲摘奸。則弘濟院近處。病人五名出來。故三幕結給。新舊幕合爲一百三十一處之意。敢啓。傳曰。知道。
정조 8년
趙興鎭。以訓鍊都監言啓曰。本局字內諸處。連爲摘奸。則今日無病人出來者。而二十五名。差病撤幕。舊幕爲一百三十處之意。敢啓。傳曰。知道。
정조 8년
趙興鎭。以訓鍊都監言啓曰。本局字內諸處。連爲摘奸。則自玄石里至弘濟院。病人出來者爲四名。故三幕結給。而二名差病撤幕。新舊幕合爲一百二十八處之意。敢啓。傳曰。知道。
정조 8년
趙興鎭。以訓鍊都監言啓曰。本局字內諸處。連爲摘奸。則漢北門外。病人二名出來。故一幕結給。而六名差病撤幕。新舊幕合爲一百二十七處之意。敢啓。傳曰。知道。
정조 8년
趙興鎭。以禁衛營言啓曰。皇壇北墻低下處改築時把守軍。依傳敎出番鄕軍十五名。將官率領。另加把守之意。敢啓。傳曰。知道。
정조 8년
趙興鎭。以禁衛營言啓曰。本營字內病幕。今日摘奸。則自南伐院至大峴近處。病人五名。又爲出來。故隨其無依者。二幕新造添補。使之奠接。舊幕中七處十八名。差病撤還。新舊幕合爲二百四十九處之意。敢啓。傳曰。知道。
정조 8년
趙興鎭。以禁衛營言啓曰。本營字內病幕。今日摘奸。則自南伐院至大峴近處。病人四名。又爲出來。故隨其無依者。二幕新造添補。使之奠接。舊幕中十處三十一名。差病撤還。新舊幕合爲二百四十一處之意。敢啓。傳曰。知道。
정조 8년
趙興鎭。以禁衛營言啓曰。本營字內病幕。今日摘奸。則自南伐院至大峴近處。病人四名。又爲出來。故隨其無依者。二幕新造添補。使之奠接。舊幕中八處三十一名。差病撤還。新舊幕合爲二百三十五處之意。敢啓。傳曰。知道。
정조 8년
李時秀。以禁衛營言啓曰。本營字內病幕。今日摘奸。則自南伐院至大峴近處。病人二名。又爲出來。故隨其無依者。一幕新造添補。使之奠接。舊幕中二處十名。差病撤還。新舊幕合爲二百三十四處之意。敢啓。傳曰。知道。
정조 8년
趙興鎭。以御營廳言啓曰。今七月初七日景慕宮展拜時。依兵曹節目。集春營入直軍二十名除出。領軍把摠洪健祚。哨官金鼎猷領赴訓鍊都監都領陣。東營入直軍三十名除出。入直把摠沈公協。哨官洪範源率領。宮大門外把守。而竝待標信出用。解嚴後還入直間。集春營哨官方處行。東營哨官邊義邦代直之意。敢啓。傳曰。知道。
정조 8년
趙興鎭。以御營廳言啓曰。今七月初三日皇壇北墻低下處改築時。以禁御兩營出番軍中。量宜除出。限畢築間。各別守直事。自兵曹草記矣。出番鄕軍三十名。哨官一員率領。與禁衛營出番軍。使之合力。限畢築間。嚴加把守之意。敢啓。傳曰。知道。
정조 8년
趙興鎭。以御營廳言啓曰。本廳字內病幕。連爲摘奸。則活人署近處。病人四名出來。故隨其無依者。二幕造給。使之奠接。舊幕中二處五名。差病撤還。新舊幕合爲七十七處之意。敢啓。傳曰。知道。
정조 8년
趙興鎭。以御營廳言啓曰。本廳字內病幕。連爲摘奸。則自活人署。至永渡橋近處。舊幕中八處十六名。差病撤還。舊幕爲七十七處之意。敢啓。傳曰。知道。
정조 8년
李時秀。以御營廳言啓曰。本廳字內病幕。連爲摘奸。則永渡橋近處。病人出來爲四名。故隨其無依者。二幕造給。使之奠接。新舊幕合爲七十三處之意。敢啓。傳曰。知道。
정조 8년
李時秀。以御營廳言啓曰。本廳字內病幕。連爲摘奸。則自活人署。至永渡橋近處。舊幕中六處十二名。差病撤還。舊幕爲七十一處之意。敢啓。傳曰。知道。
정조 8년
趙興鎭。以守御廳言啓曰。本廳親牙兵中司左哨官李洺。身病猝重。勢難察任。今姑改差。何如。傳曰。允。
정조 8년
趙興鎭。以濬川司言啓曰。本司都廳閔永喆。慶興府使遷轉。代以御營廳千摠鄭宇鵬差下。使之察任。何如。傳曰。允。
정조 8년
趙興鎭。以漢城府言啓曰。涉疑疾新舊病人中向差與已差還入。始痛與方痛死亡及各部兩署出幕之類。今又報來。故列錄書入之意。敢啓。傳曰。知道。
정조 8년
徐有防。以成均館言啓曰。今七月初七日儒生上旬輪次。當爲設行。而會議相値。限內不得爲之之意。敢啓。傳曰。七日製退行於初九日。大提學待明朝牌招。今番通方外事。分付。可也。
정조 8년
以原春監司今秋合操令廟堂稟旨。分付事狀啓。傳于李時秀曰。本道民勢。眞所謂瘡痍甫完。詰戎雖係莫重。此時先務。無過於撫摩奠業。今秋習操。特爲停止。此外諸道中春初設賑處。無論水陸操。竝與巡點而停止事。令廟堂措辭行會。
정조 8년
李時秀。以二所巡廳言啓曰。去夜二更量。犯夜人出身洪道疇執捉。依例移送義禁府之意。敢啓。傳曰。今番分揀。
정조 8년
領府事金尙喆箚曰。伏以。大德昭格。天開泰運。王世子封冊之吉日已涓。而聖慕冞篤於報本。徽稱益軫於揚休。行將獻玉牒於太室閟宮。上嘉號於慈殿慈宮。明命渙降。賀儀載擧。躬親告由。玉涕汍瀾。慶溢宗祊。感動臣隣。況臣與覩曠世之擧。曷勝須臾之幸。此際都監提擧之命。猥及臣身。以臣於戲不忘之思。仰想聖上委畀之意。聞命惝怳。感極而涕。義係敦匠。臣豈欲一毫辭避。而不敢冒沒承當。有若專昧義分者。誠以大防之爲臣鐵限也。癃病之爲天所廢也。苟非慶賀起居之班。則三數年來。未嘗爲冒進之計。此固天鑑之所俯燭。一世之所共諒也。昨奉筵敎。已陳情懇。實不料天點之畢竟誤辱也。冊使之任。事體至重。而猶是暫時奉行者。臣雖不敢遜辭。至於是任。責務之殷。酬應之繁。實非臣昏憒者所可冒膺。而終致僨誤也明矣。雖欲强而行之。誠末由也已。玆不得不短箚仰籲。伏乞聖明。察臣言之非出飾讓。諒臣情之決難强迫。劃卽變通。使莫重事役。毋致緣臣而愆期。仍治臣此時瀆擾之罪。以肅朝綱。公私不勝萬幸。臣無任伏地竢命之至。答曰。省箚具悉卿懇。卿於是役。豈或辭巽。卿須安心勿辭。卽爲來參會同。仍傳曰。此批答。遣史官。傳諭于領府事。
정조 8년
領議政鄭存謙。左議政李福源等箚曰。伏以。天休滋至。邦籙無疆。王世子冊禮。吉日已卜。而聖孝冞篤於遇慶。縟儀將擧於致隆。先烈丕彰。慈徽益闡。凡在臣民。普切蹈忭。仍伏念陳賀時進箋。何等至重之典禮。而昨日箋文之不爲擧行。事未前有。萬萬駭悚。臣等忝叨班首。苟能檢飭。豈至於此。此莫非臣等昏迷不察之罪。揆以邦憲。合被重誅。達夜惶懍。置身無地。一味泯伏。尤增罪戾。玆不得不冒死請譴。伏乞聖明。亟降威罰。以肅朝綱。以安私分焉。答曰。省箚具悉卿等之懇。箋文不必深引。卿等安心勿辭。卽爲造朝。仍傳曰。此批答。遣史官。傳諭于領左相。
정조 8년
右議政金熤箚曰。伏以。祖宗垂佑。茀祿川至。冊我東宮邸下。誕膺位號。乃以定名翌日。仰推積慶之所自。闡明先烈。揄揚慈徽。吉辰有期。彝典僎擧。國本永固。聖孝彌光。帀域含生。莫不蹈舞慶忭。仍伏念臣之官職。便屬已遞。日昨辭箚。旣徹聖聰。伏想日月之明。亦已俯燭矣。是職未遞之前。其不敢冒入脩門。義理之不可放棄也。廉防之不可壞落也。日前一出。實以國有大禮。建請爲重。而顧臣必遞之義。固自如也。有罪而未勘。當遞而猶縻。夤緣暫出之會。便作因蹲之計。弁髦守株之義。掉脫僨轍之誅。揚揚彈冠。無愧周行。則是無臣分也。沒廉隅也。將不免爲被譴卿宰之罪人也。豈不誠朝廷之辱。當世之羞耶。朝廷表準於四方。大臣矜式於朝廷。爲大臣而不識名義之重。自壞去就之義。則如臣無似。固不足惜。而其爲淸朝治化之累。當復如何。臣今將銜命出疆矣。官職則宜遞未遞。情踪則愈窮愈蹙。惶隘之極。亦不能專意使事。伏乞聖慈。特垂容光之照。諒臣危懇之切至。亟遞臣議政本職。俾得以獲全分守。安意專對之任。千萬至祝。且臣於昨日進箋事。有大段不察之罪。𢥠懍震惕。恭俟嚴勘。答曰。省箚具悉卿懇。引義何太過耶。箋文事不必爲嫌。安心勿辭。卽起視事。時任大臣。纔有入侍之命。而出疆隔宵。鎭日勞攘。爲卿不任慮悶。卿則待明朝造朝。仍傳曰。此批答。遣史官。傳諭于右議政。
정조 8년
輔德金載瓚疏曰。伏以。惟天惟祖宗。篤垂靈庥。春宮定位。宗國奠盤泰之安。彝典將擧。聖孝伸羹墻之思。臣民慶忭。率土攸同。仍伏念臣父臣熤。今方奉使出疆矣。萬里原隰之行。明發將啓。一出都門。關塞浩渺。父子去留。情私難抑。況臣父年衰病深。近尤嬴綴。而王程有限。庚熱政熾。途道之虞。實所薰心。而臣身在近密。雖不得與之偕行。在途扶將。若得一旬之暇。稍進數宿之地。見其行事漸習。宿㢌少勝。則目下之情理。庶或自慰。而別後之戀結。尙可少紓。玆敢不避煩屑。仰陳至懇。伏乞聖慈。特賜鑑諒。許臣恩由。俾得以便意往來。不勝大幸。答曰。省疏具悉。給由。
정조 8년
輔德趙尙鎭。兼輔德金載瓚。弼善權。兼弼善李祖承。文學李頤祥。兼文學李度謙。司書成種仁。兼司書李集斗。說書沈晉賢。兼說書李崑秀等疏曰。伏以。皇天默佑。邦籙永鞏。惟我王世子邸下。位號已定。冊禮將擧。此誠吾東方億萬年無疆之慶也。成命一下。歡聲四騰。八域含生。孰不蹈忭。仍伏念臣等。幸際重离之會。首登洊雷之肆。職是輔導。才實空疎。自顧惶恧。無所容措。而咫尺前席。親奉玉音。恩敎鄭重。誨勉交摯。臣等退而相告。惝怳感激。益不知所以仰承明命也。第臣等竊有所耿結於中者。伏惟我邸下。睿質天成。德容日茂。而方在衣尺之齡。姑非惜寸之時。則臨筵開講。勢將遲待。臣等旣不得分日登筵。又不敢無時入對。兩坊之官僚雖備。三接之微忱莫伸。儤直多日。覲光無路。臣等固無足仰裨睿德。而若其區區戀鬱之心。亦豈能自已哉。況又我邸下。知思日開。聰聽漸廣。則論經談史。雖俟他日。擇處愼游。宜自此時。若使頻接諸僚。朝夕左右。則不但慰臣等愛戴歡祝之誠。惟其優游浸漬之益。未必不愈於宦官宮妾之與處也。伏願殿下。俯察愚衷。深留聖意。俾於開講之前。時許接僚之便。以爲伸情效悃之地焉。抑臣於此。又有一言之仰陳者。惟我殿下。深宮燕閑之中。敎導訓迪之方。顧何待臣等之言。而竊念先儒之言曰。唐宗之遇物而誨。不若以躬而誨。粵我世宗大王。嘗諭東宮僚屬曰。予平居未敢有過。欲令世子無過。聖謨嘉言。永爲萬世之法程。則聖祖無過之德。先儒躬誨之語。豈非殿下所當克體而允蹈者乎。嗚呼。今日在殿下。爲以燕翼子之會。在春宮。爲自貽哲命之初也。天心之眷顧方申。人情之蘄祝自切。蒙養之方。導迪之具。尤不可不亟講而早究也。至於儒賢抄選之擧。政爲胄筵翊輔之地。蓋誘掖之方。專在經術。觀感之效。莫如宿德。如臣等科目中人。尙令備位宮班。責以資益。則況如林下鴻儒。豈或虛徐於离筵初開之日乎。且在旌招之列者。顧其地則俱是世祿之臣。論其職則又是書筵之任。駒場之志雖固。鶴禁之戀應切。顧伊人幡然之期。惟在殿下誠禮之如何耳。伏願殿下。及此封冊之期。益致束帛之禮。以爲招致僚席出入薰陶之地。不可已也。答曰。省疏具悉。間間入對固好。待下敎爲之。山林事。爾等之言。是矣。
정조 8년
甲辰七月初八日卯時。上御三善齋。左承旨入侍時。行左承旨徐有防。檢校直閣鄭東浚。假注書李敬五。記事官李崑秀尹行任。以次進伏訖。上命書傳敎曰。同副承旨許遞。前望單子入之。又命書榻敎曰。右副承旨牌招。仍命退。諸臣以次退出。
정조 8년
甲辰七月初八日午時。上御三善齋。同副承旨與稟事閣臣入侍時。同副承旨趙興鎭。二直提學朴祐源。假注書李敬五。記事官李崑秀尹行任。以次進伏訖。上曰。左承旨入侍。行左承旨徐有防。承命進伏。上命書傳敎曰。英宗大王貞聖王后追上尊號。王大妃殿加上尊號。景慕宮追上尊號。惠慶宮加上尊號後。頒赦陳賀。當於惠慶宮上號禮成後爲之。以此分付禮曹。以同日磨鍊。箋文頭辭。亦勿各撰事分付。大殿所進方物。只令一度擧行。又命書傳敎曰。秋展謁以十二日爲之。又命書傳敎曰。職務相妨。文學李頤祥本職許遞。今日政差出。長直下番。自多相妨。兼說書李崑秀許遞。前望單子入之。祐源曰。昨日所下貽燕綸音。方以備忘頒布。而騰書之際。易致字句之訛誤。臣意則以活字印出。頒示中外。恐合事宜。故敢此。仰達矣。上曰。依爲之。出擧條又命書傳敎曰。時任大臣入侍事。遣史官。傳諭。又命書傳敎曰。上號都監堂郞大提學提學。使之來待。又命書榻敎曰。左副承旨牌招。仍命退。諸臣以次退出。
정조 8년
行都承旨沈豐之芸閣進。行左承旨徐有防坐。行右承旨金思穆坐。左副承旨安聖彬坐直。右副承旨李時秀坐。同副承旨趙興鎭坐直。注書沈晉賢病一員未差。假注書金孝建仕直。事變假注書任希鐸仕。
정조 8년
徐有防啓曰。今日拜表時。憲府當爲進參。引避退待外。呈告人員。竝卽牌招。何如。傳曰。允。
정조 8년
徐有防啓曰。大提學吳載純牌不進推考傳旨。今方捧入。而七夕製命下之後。如是違牌。不卽擧行。事甚未安。更卽牌招。何如。傳曰。更爲牌招。
정조 8년
徐有防啓曰。大提學吳載純。旣已承牌。弘文提學徐有隣。藝文提學徐浩修。一體牌招。以爲同參考試之地。何如。傳曰。允。
정조 8년
傳于徐有防曰。三使臣入侍。
정조 8년
傳于安聖彬曰。京畿監司入侍。
정조 8년
傳于安聖彬曰。左議政入侍。
정조 8년
傳于徐有防曰承旨與大提學入侍。
정조 8년
傳于趙興鎭曰。此輩勞役。甚於工匠。本以貧殘之類。逐日役役。今番都監待令典樂及樂工等。自都監。每日各捧小名成冊。禮成後論賞時。各其名下。懸註應役次數。別單一體書入事。分付都監。仍令該院知悉。使之平均使役。以爲竝蒙賞典之也。
정조 8년
傳于徐有防曰。冊禮都監都提調入侍。
정조 8년
趙興鎭啓曰。事變假注書李彙。身病猝重。勢難察任。今姑改差。何如。傳曰。允。
정조 8년
李彙改差。代以任希鐸爲事變假注書。
정조 8년
以禁府時囚罪人朴光晦照律啓目。刑曹罪人金潤弼金昌福等照律草記。傳于安聖彬曰。邦慶無前。大赦當前。竝收贖放送事。分付。
정조 8년
英宗大王貞聖王后追上尊號。王大妃殿加上尊號。景慕宮追上尊號。惠慶宮加上尊號。徐有防。以都監言啓曰。玉冊文竹冊文製述官書寫官。及樂章文製述官。金寶玉寶玉印。書寫官。實預差別單書入之意。敢啓。傳曰。知道。雖已會同設局。則待冊禮禮成後爲之。可也。
정조 8년
英宗大王貞聖王后追上尊號。王大妃殿加上尊號。景慕宮追上尊號。惠慶宮加上尊號。徐有防。以都監言啓曰。本都監監造官。六員差出。別單書入之意。敢啓。傳曰。知道。
정조 8년
英宗大王貞聖王后追上尊號。王大妃殿加上尊號。景慕宮追上尊號。惠慶宮加上尊號。徐有防。以都監言啓曰。本都監都廳郞廳。副司果徐有成曺遠振差下。使之察任。何如。傳曰。允。
정조 8년
徐有防。以冊禮都監言啓曰。都廳李頤祥。旣遞本職。令該曹口傳付軍職。冠帶常仕。何如。傳曰。允。
정조 8년
兵曹口傳政事。副司果李頤祥。
정조 8년
尹承烈。以冊禮都監言啓曰。依下敎。竹冊文書寫官。以奉朝賀徐命膺差下之意。敢啓。傳曰。知道。
정조 8년
尹承烈。以冊禮都監言啓曰。竹冊文書寫官。奉朝賀徐命膺寫出草圖書一本。謹此封進。以備睿覽之意。敢啓。傳曰。知道。
정조 8년
尹承烈。以冊禮都監言啓曰。玉印篆文。今旣完刻。印出一本。謹此封進之意。敢啓。傳曰。知道。
정조 8년
尹承烈。以冊禮都監言啓曰。達字小達字省字。今旣造成。入盛樻子。謹此封進之意。敢啓。傳曰。知道。
정조 8년
安聖彬。以冊禮都監言啓曰。本都監通三房員役工匠等。一齊聚會。以傳敎內辭意。一一曉諭後。工日多寡。參酌分等。以所下甲冑米三十石。平均分給之意。敢啓。傳曰。知道。明朝當遣中使。都提調以下堂郞員役工匠等。饋酒餠。以此知悉。早朝整待。可也。
정조 8년
李時秀。以宣惠廳言啓曰。依傳敎。甲冑米三十石。輸送于冊封都監之意。敢啓。傳曰。知道。
정조 8년
尹承烈。以御營廳言啓曰。本廳騎士將鄭宅漢。身病甚重。勢難察任。改差。何如。傳曰。允。
정조 8년
掌令魚錫齡疏曰。伏以。懲討。天下之大義理也。此義不明。則國不國而人不人矣。噫。彼蔡濟恭之逆節凶圖。一國共憤。大僚已箚陳之。三司諸臣之臚列無餘。而我聖上。不惟不賜允兪。乃反曲加庇護。特下過中之絲綸。繼有禁令之宣布。使輿情不得伸。亂逆不得討。是豈群下平日所仰望於聖明者哉。況聞濟恭到院之疏。引用樂毅書一句語。尤爲絶悖。鴞音益肆。獍腸難掩。語脈陰慘。指意窮凶。其眼無君父。侮慢朝廷之罪。卽此一句語。於渠斷案。苟有秉彝之天。莫不腐心而痛骨。堂疏之出。正所以明義理嚴懲討。而至以文字抉摘。辭敎截嚴。夫所謂文字抉摘。正指尋常字句間。偶然誤引之謂也。惟彼濟恭。亦非全不解文字指意者。則其所引用。專出悖亂之凶心。尙可諉以抉摘。而不加亂逆之誅耶。此不嚴誅。則天討五刑。其將焉用。臣謂此等凶賊。有不可一時容貸。亟允諸臣之請。以明懲討之義。伊時絲綸。特賜反汗。以光聖德焉。至若近日諸臣之以言獲罪者。所秉者義理。所討者凶逆。而摧折過加。竄削相繼。如此則言路幾何而不杜塞。義理幾何而不湮晦乎。甚非淸朝之美事。伏願亟加三思。特寢前後言者之以言獲罪。以昭來諫之美焉。臣自來情地。初不敢以言官自居。而昨夏以來。又被枳塞。自分爲聖世之棄物。偏蒙我聖上簪履之記。特下拂拭之恩。臣聞命惶感。未敢逡巡。不顧情勢。粗伸叩謝之忱。而以臣踪地。其何可仍因冒據。自同無故言事之列哉。且臣頃緣母病之危重。敢陳請急之章。而特蒙恩暇。俾便救護。母子相對。感泣無地。第臣母病。轉至危劇。以八耊篤老之年。當三庚蒸溽之時。且兼暑感。仍成嘔泄。食飮全却。眞元暗鑠。氣息綿綴。殆難支吾。左右扶將。方寸煎灼。當此大論方嚴。不得沬血請付。臣罪至此。尤無所逃矣。伏乞聖慈。特削臣職。以肅朝綱。以便救護。千萬幸甚。答曰。省疏具悉。已諭。
정조 8년
大司諫南玄老疏曰。伏以。噫嘻。世道橫潰。而變怪日以層生。懲討不行。而堤防漸至解弛。識者之憂。厥惟久矣。惟彼蔡濟恭貫盈之罪。大臣聯箚而申籲。三司交章而迭發。其所負犯。彰露無餘。今不必更事臚列。而至若渠之未撤疏中五字悖說。旨意叵測。卽此一事。已成斷案。衆口喧傳。輿憤益激。日昨申耆之疏出。而公議峻正。聲罪狼藉。當此擧世玩揭。一味含默之時。處在論思。挻身奮發者。可謂不負其職。而殿下不惟不賜允可。乃反過加摧折。遽命削版。且向來李魯春之箚。所秉執者。筵臣齊討之論也。所激仰者。國人公共之憤也。而殿下。以其語逼大臣。責敎截嚴。遠投荒激。儒臣伸救之請。一例牢拒。是豈臣所仰望於聖明之世者耶。竊想我殿下。恒軫言路之或閉。爲慮讜議之無聞。務盡虛受之量。每加包容之德。未嘗有以言獲罪者。此誠淸朝之美事。在廷臣僚。莫不欽歎。而豈意今日。乃有此過中之擧也。若此不已。則國體有壞損之慮。言路無開廣之期。豈不大可悶也哉。伏願聖上。廓揮乾剛之斷。亟允諸臣之請。前後三司竄削之命。一倂收還。以嚴王綱。以恢聖聰焉。仍伏念臣。向叨見職。猥陳一疏。誠未孚格。罪著妄率。臣之愚昧蔑識之罪。固已自訟之不暇。而至於憲啓之二字句斷。勒加以妄悖之目者。誠是意慮之外。臣疏之未諳事體。雖自歸於猥屑臺言之以此罪臣。實不勝其訝惑也。臣之平日言議。苟能見孚於同朝。則人之蹈藉。豈若是其甚也。至今追思。冞切兢蹙。而且況日前堂疏。以臺臣之咸懷顧瞻。歸之不誠之科。臣於是。滿心慙恧。益不知措躬之所也。賓對有命。召牌儼臨。臣雖欲感激恩除。冒沒承膺。其於壞廉防而羞臺閣何哉。反復思量。進身無路。玆敢略控短章。仰暴微懇。伏乞聖慈。俯垂鑑諒。亟削臣職。以謝人言。以靖私義。不勝幸甚。答曰。省疏具悉。已諭。
정조 8년
甲辰七月初九日辰時。上御誠正閣。三使臣大提學京畿監司入侍時。上使金熤。副使金尙集。書狀官李兢淵。行右承旨金思穆。大提學吳載純。京畿監司沈頤之。右副承旨李時秀。假注書金孝建。記注官金鳳顯。記事官李崑秀。以次進伏訖。熤進前曰。連日勞頓。聖體。若何。上曰。一樣矣。上曰。注書出去。入來諸大臣入侍事。傳喩。孝建承命出。與判府事徐命善。左議政李福源。追入進伏。命善等進前曰。晩炎愈甚。此時聖候。若何。上曰。一樣矣。上曰。當炎遠程。殊極關念。幸須勞力以圖遄返。是所爲企。熤曰。前後使行。皆以王靈所曁。無事往還。臣亦奉承明命。當爲利返矣。上曰。事貴神速。去時某條趲程。歸路則必徐徐復命。勅行期於今年內到界。則好矣。熤曰。謹當竭誠圖之矣。上曰。副使書狀。亦爲一體圖之。可也。熤曰。臣於昨日上箚。有所仰達者矣。臣雖在朝。不敢以相職自居。況今出疆。虛縻職名。滿心不安。下量曲施。區區伏祝也。上曰。所辭過矣。熤曰。臣有區區下懷。而萬萬惶悚矣。上曰。何事。熤曰。往還之間。不過數三月之間。而出疆之役。有異他行矣。誠得一瞻天顔。少舒耿耿下忱。而惶恐不敢仰請矣。上曰。好矣。熤起伏仰瞻。上曰。卿等先出。熤等退。上曰。一行好好來往。歸時當至深冬。眞所謂昔我往矣。楊柳依依。今我來矣。雨雪霏霏者也。熤等齊聲仰對曰。聖念及此。感泣無地矣。命善曰。進御淸暑六和湯。自今日停止乎。上曰。唯。上曰。右副承旨入侍。孝建承命出。與右副承旨李時秀。偕入進伏。上曰。昨夜所下傳敎。卿得見否。命善曰。未及得見矣。上曰。然則都監工人輩分賞之物。何以爲之乎。命善曰。亦未知之矣。上曰。政院之緩忽擧行。有如是夫。昨以米包。有分給工人之敎。卿出去分賜。好矣。上曰。凡係諸具。務從儉約。勿爲鍍金。以錫代用。至於袱屬衣品。亦從薄略爲之。命善曰。臣旣承節約之聖敎。何敢過從豐侈。一依前例爲之矣。上曰。己卯前例似好。雖一件器一段錦。其在惜福之道。不可或過。卿須體予此意也。上曰。竹冊文何間製進乎。載純曰。姑未正書矣。上曰。今日內書進。可也。命善曰。書寫官判府事洪樂性爲之。而以服制。今明不得出仕矣。上曰。然則以奉朝賀書之。好矣。命書榻敎曰。冊禮都監竹冊文書寫官付標。代以奉朝賀徐命膺啓下。又命書傳敎曰。右副承旨持此書題。與大提學。偕往泮宮。儒生試取以來。時秀載純。承命先出。上曰。畿伯前進。頤之進伏。上下詢曰。道內年事。何如云耶。頤之曰。峽野同登。黍粟俱熟。今則民免飢愁矣。上曰。先朝癸酉尊號時。宗廟讀冊官。以宰臣塡差。今亦遵用此例。何如。命善曰。誠好矣。上曰。畿伯善讀書。先朝時久任承旨矣。今差讀冊之任。爲好耶。命善曰。誠爲好矣。上曰。監賑使。何時入來云耶。命善曰。數日內可以入城云矣。上曰。禮兵房承旨。使之詣閤。因命退。諸臣以次退出。
정조 8년
甲辰七月初九日辰時。上御三善齋。禮兵房承旨入侍時。行左承旨徐有防。同副承旨趙興鎭。假注書金孝建。記事官李崑秀尹行任。以次進伏訖。上曰。弘文提學入侍。賤臣承命出。與弘文提學徐有隣。偕入進伏。命興鎭。書傳敎曰。夫馬遲滯可悶。農務方殷。未下直守令。皆令明日辭朝。如有未署經人。兩司牌招。今日內使之署經。命退。諸臣以次退出。
정조 8년
甲辰七月初九日巳時。上御春塘臺。七日製科次入待時。行右承旨金思穆。右副承旨李時秀。同副承旨趙興鎭。假注書金孝建。記注官金鳳顯金健修。大提學吳載純。弘文提學徐有隣。藝文提學徐浩修。檢校直提學鄭志儉。一直提學徐有防。二直提學朴祐源。對讀官李崑秀尹行任李東稷李延伋。以次進伏訖。上曰。春坊下番。亦以對讀官入侍之意。分付。賤臣承命出。與文學徐瀅修。偕入進伏。上命之分考試券訖。命書傳敎曰。七日製居首生員朴孝成直赴會試。之次幼學李在紹。進士李太源。生員黃仁燾。幼學朴大壽。進士金碩鉉。生員沈鳳錫。進士李雨肅。幼學閔師膺成永愚各給二分。之次進士洪義浩。幼學權徹。進士李勉恒朴宗球。幼學徐昆修各給一分。命退。諸臣以次退出。
정조 8년
甲辰七月初九日酉時。上御三善齋。坐直承旨入侍時。同副承旨趙興鎭。假注書金孝建。記事官李崑秀尹行任。以次進伏訖。上命書傳敎曰。大禮當前。而承文參下多在外。注書望無以備擬云。令政院催促上來。命退。承史以次退出。
정조 8년
行都承旨沈豐之坐。行左承旨徐有防坐。行右承旨金思穆坐。左副承旨安聖彬坐。右副承旨李時秀坐直。同副承旨尹承烈坐直。注書沈晉賢病一員未差。假注書金孝建仕直。事變假注書任希鐸仕。
정조 8년
尹承烈啓曰。禁衛營將官來言。今日本營軍兵。日次私習云矣。敢啓。傳曰。知道。
정조 8년
尹承烈啓曰。御營廳將官來言。今日本廳軍兵。日次私習云矣。敢啓。傳曰。知道。
정조 8년
傳于沈豐之曰。下直守令留待。
정조 8년
傳于沈豐之曰。都承旨與下直守令入侍。
정조 8년
安聖彬啓曰。掌令安鼎大。引避退待。已至多日。尙未處置。事甚未安。傳旨未下外。大司憲金履素。卽爲牌招。以爲處置之地。何如。傳曰。允。
정조 8년
備忘記。會寧都護府使閔義爀。富寧都護府使曺命楫。穩城都護府使沈趾賢。別害僉使李彦默。上土僉使田見龍。楸坡萬戶具達遠下直。各長弓一張。長箭一部。片箭一部。筒兒一箇賜給。
정조 8년
傳于李時秀曰。上號都監堂上入侍。
정조 8년
以執義申致權。掌令洪宗藎。持平尹載命崔守忱牌不進罷職傳旨。傳于李時秀曰。只推。
정조 8년
沈豐之啓曰。新除授承旨尹承烈。卽爲牌招察任。何如。傳曰。允。
정조 8년
傳于尹承烈曰。左承旨入侍。
정조 8년
徐有防啓曰。上號都監都提調金尙喆。提調金華鎭徐浩修趙時俊鄭一祥。依下敎來待矣。傳曰。入侍。
정조 8년
徐有防啓曰。工曹參判柳義養。依下敎來待矣。傳曰。入侍。
정조 8년
沈豐之啓曰。領議政鄭存謙。判府事徐命善李徽之。左議政李福源。大提學吳載純。弘文提學徐有隣有稟達事。來詣請對矣。傳曰。入侍。
정조 8년
以禁府都囚徒。傳于尹承烈曰。權淋分揀放送。
정조 8년
以吏曹參議金宇鎭牌不進罷職傳旨。傳于尹承烈曰。只推。
정조 8년
有政。吏批。判書趙時俊進。參判金夏材。參議金宇鎭牌不進。同副承旨尹承烈進。以宋載經爲兵曹參判。徐龍輔爲兼輔德。高宅謙爲義盈主簿。金聖煥爲義陵參奉。朴宗來爲安邊府使。
정조 8년
兵批。判書李在協都監進。參判宋載經未肅拜。參議申思運病。參知柳誼入直進。右副承旨李時秀進。副司直單徐龍輔趙興鎭。
정조 8년
傳于尹承烈曰。宗廟墻垣修改處。右副承旨馳詣奉審。各別禁雜人。切勿喧譁之意。面飭廟司及守門部將處。進去戶郞以下。捧擧案以來。自明日。戶曹堂上一員進去。眼同檢飭。判堂時在都監。參判進去事。分付。
정조 8년
傳于尹承烈曰。戶曹參判前望單子入之。待下批牌招。今日肅拜。待明朝進去役處。眼同擧行事。分付。
정조 8년
戶曹參判前望單子入之。任希曾落點。
정조 8년
徐有防。以禮曹言啓曰。來八月內行各祭月令原單子中。景慕宮秋享大祭。以初十日推擇付標。親祭取稟單子。則更爲正書以入之意。敢啓。傳曰。允。
정조 8년
尹承烈。以上號都監言啓曰。本都監郞廳敦寧府主簿洪守榮。身病猝重。勢難供仕。今姑改差。前牧使李義綱差下。使之察任。何如。傳曰。允。
정조 8년
尹承烈。以訓鍊都監言啓曰。本局哨官金若訥。身病甚重。勢難察任。改差。何如。傳曰。允。
정조 8년
尹承烈。以義禁府言啓曰。因時囚罪人朴光晦。杖一百收贖。告身盡行追奪。徒三年定配照律啓目傳敎內。邦慶無前。大赦當前。竝收贖放送事。命下矣。朴光晦告身盡行追奪。而杖一百徒三年定配。竝收贖放送之意。敢啓。傳曰。知道。如有功議。各減一等。
정조 8년
尹承烈。以訓鍊都監言啓曰。本局字內諸處。連爲摘奸。則弘濟院近處。病人二名出來。故一幕結給。而九名差病撤幕。新舊幕合爲一百二十五處之意。敢啓。傳曰。知道。
정조 8년
尹承烈。以禁衛營言啓曰。本營字內病幕。今日摘奸。則自南伐院至大峴近處。病人四名。又爲出來。故隨其無依者。二幕新造添補。使之奠接。舊幕中二十四處七十六名。差病撤還。新舊幕合爲二百十二處之意。敢啓。傳曰。知道。
정조 8년
尹承烈。以御營廳言啓曰。本廳字內病幕。連爲摘奸。則活人署近處。病人出來爲三名。故隨其無依者。一幕造給。使之奠接。舊幕中一處二名差病撤還。新舊幕合爲七十三處之意。敢啓。傳曰。知道。
정조 8년
戶曹參判金尙集疏曰。伏以。臣猥膺副价之命。行將出疆矣。瞻望象魏。不勝耿結之忱。仍念臣所叨地部佐貳之任。不可虛帶往返。伏乞聖明。亟令該曹。照例遞改。以存公格。千萬幸甚。答曰。省疏具悉。本職許遞。
정조 8년
甲辰七月初十日卯時。上御誠正閣。都承旨與下直守令入侍時。都承旨沈豐之。假注書金孝建。記注官金鳳顯。記事官李崑秀。安邊府使尹承烈。寧邊府使白東浚。會寧府使閔義爀。朔州府使李晳。富寧府使曺命楫。穩城府使沈趾賢。仁同府使權琳。龜城府使金東範。通津府使李得駿。光州牧使鄭日煥。南原府使鄭華淳。咸從府使金百彬。熙川郡守鄭㵙。順川郡守金爔。祥原郡守趙駿逵。郭山郡守具世赫。高原郡守李邦運。昆陽郡守李弼培。陽川縣令徐命珪。橫城縣監李夏保。長鬐縣監黃翼振。江東縣監李濟萬。殷山縣監洪聖淵。井邑縣監趙象存。恩津縣監朴健陽。慈仁縣監沈達漢。旌善縣監李甲龍。積城縣監李德懋。定平縣監宋益休。洪原縣監李奭培。興陽縣監張齊賢。康津縣監申鴻周。石城縣監尹博基。以次進伏訖。上曰。右副承旨使之入侍。賤臣承命出。與右副承旨李時秀。偕入進伏。上命諸守令進前。奏職姓名。守令等以次奏達。仁同府使權琳進前。奏職姓名訖。上曰。汝當何以爲治乎。琳曰。臣謹當竭誠奉公矣。上曰。仁同有何弊瘼云耶。琳曰。臣待罪屬耳。故未及聞知矣。上曰。或有弊瘼。何以釐袪。琳曰。隨事釐弊矣。上曰。汝第言其可捄之策也。琳未能仰對。上曰。守令之職。非但廉察其能否。詢事考言。可知治否。而汝則詢問之下。不能一事仰對。如是而何以治民奉公乎。豐之曰。仁同府使權琳。奏語旣甚糢糊。下詢之下。又未卽仰對揆以事體。誠極未安。推考。何如。上曰。駭然矣。拿處。可也。光州牧使鄭日煥進前。奏職姓名。上曰。汝以三陟移除。第言昨年嶺東歉荒。今歲年事。可也。日煥曰。昨年歉荒。挽近所無。以初秋所見。民將盡劉之外。無他道矣。賴我聖上克軫宵旰之憂。以施賑貸之惠。故民免顚連。至今生活。今年則雨暘均適。峽野同登。雖以老農之言觀之。將比庚戌大豐云矣。上曰。東民果無捐瘠之患耶。日煥曰。非但三陟一境。嶺以東九郡。擧皆晏然。民不知凶。此莫非聖上德澤之攸曁也。上曰。春間癘疫。民多傷殞乎。日煥曰。果以癘氣多損矣。上曰。病死安知非餓死乎。祥原郡守趙駿逵進前。奏職姓名。上曰。何以爲治。駿逵曰。謹當竭誠爲治。上曰。何以竭誠。駿逵曰。外方之民。若以善政撫摩則好矣。上曰。雖非外方之民。以善政撫摩。則何往而不好乎。使各就座。命豐之。讀宣諭別諭訖。命之申飭曰。汝等皆於下往之後。惕念奉行。毋負朝家揀畀之意也。命出。諸臣以次退出。
정조 8년
甲辰七月初十日辰時。上御三善齋。軍士房承旨入侍時。同副承旨趙興鎭。假注書金孝建。記事官李崑秀尹行任。以次進伏訖。上曰。都監堂上使之來待。賤臣承命出傳後。還入進伏。命書傳敎曰。同副承旨。見有實𧏮。許遞。前望單子入之。命退。承史以次退出。
정조 8년
甲辰七月初十日巳時。上御三善齋。左承旨入侍時。行左承旨徐有防。假注書金孝建。記事官李崑秀尹行任。以次進伏訖。上曰。春坊上番使之入侍。賤臣承命出。與文學徐瀅修。偕入進伏。上曰。春坊修理之役。今至何境。瀅修曰。營始纔爲數日。故畢役恐難指日矣。兼說書尹行任曰。臣以兼任春坊事。有所仰達者矣。輔德按籠丘從各一名。本無料布。自兵曹加出近仗軍士五名料窠。推移支放。而此是不緊名色。不可因置之。況當隨事節約之日。殊非仰體聖意之道。臣意則本院近仗軍士名色除減。分付兵曹。使之以本名色。逐朔上下。恐合事宜矣。上曰。依爲之。出擧條行任曰。本院月食救食。例於集英門外爲之矣。今則權接於他所。何以爲之乎。上曰。待冊禮後擧行。可也。命退。諸臣以次退出。
정조 8년
甲辰七月初十日午時。上御誠正閣。都監堂上工曹參判入侍時。都提調金尙喆。提調金華鎭徐浩修。戶曹判書鄭一祥。吏曹判書趙時俊。工曹參判柳義養。左副承旨安聖彬。假注書金孝建。記事官李崑秀尹行任。以次進伏訖。尙喆進前曰。日間似有涼意。聖體。若何。上曰。一樣矣。上曰。尊號尙未停當。心甚。故欲聞卿所見。果有所思耶。尙喆曰。此誠至難之事。欲以八字。摸畫天日。豈如賤臣等愚見所可想得。而且聖孝無窮。字義有限。實不得稱當文字矣。上曰。諸大臣皆有所思云耶。尙喆曰。似伏聞或有所思。或未及思。而皆未敢完定云矣。上曰。諸大臣何日入來云耶。尙喆曰。聞有請對事。大臣文任。俱爲詣闕云矣。上曰。他承旨與請對大臣以下竝入侍。孝建承命出傳。右副承旨李時秀與領議政鄭存謙。判府事徐命善。判府事李徽之。左議政李福源。弘文提學徐有隣。藝文提學徐浩修。大提學吳載純。偕入進伏。上曰。卿等何事入來乎。存謙等齊聲對曰。臣等有萬萬惶悚之事。敢來請對矣。上曰。何事。存謙等曰。向日上號字義。有不審之失。莫非臣等之罪也。上曰。摠遽之際。未及點檢。何足深咎。命善等曰。日熱晩而猶酷。展拜姑爲退行。似好矣。上曰。何以更退乎。存謙曰。以初定日動駕。似好矣。上曰。早出卽還。不至冒炎矣。上曰。卿等果爲集字以來乎。存謙曰。苦未得好義。未及正書。以草本書來矣。上曰。取進。可也。命善曰。臣則連汨都監。未及思得矣。上取覽諸大臣所上集字訖。顧謂存謙曰。卿之所思。尙守前見。左相所書。似爲允合矣。命善曰。臣等亦於閤外相見。而左揆所思最好矣。尙喆曰。臣等旣以各見仰陳。唯在自上集聚衆思而折衷也。上曰。予何敢取捨於其間。宜須卿等之會議公定。且日字姑遠。更加爛商。好矣。尙喆曰。前旣摸畫之至矣。盡矣。今則所可仰稱者。啓祐後人。垂裕萬代。而以意則字或不稱。以字則義或相違。是所伏悶矣。上曰。領府事當製玉冊文矣。尙喆曰。左相旣是先朝文衡。臣則無文無筆。顧何敢當。上曰。卿則製樂章。金奉朝賀製玉冊文。貞聖王后玉冊文李判府製進。景慕宮玉冊文左相製進。好矣。尙喆曰。此後草記。不必列書各殿。以上號都監書之。何如。上曰。好矣。一祥曰。竹冊所入大竹。自京無得用之道。發關外道運來。似好矣。上曰。輸來之際。得無爲弊之端乎。一祥曰。不必多數取來矣。量入裁節。不過一馬所駄矣。上曰。措語發關。容入輸致。好矣。上命一祥曰。孝廟。以後列朝冊禮時儀軌當有之。而不過十餘卷。習儀節目及差備官賞典謄錄。從略抄出。以草本進覽。可也。一祥承命退。上命書傳敎曰。政官牌招開政。時俊曰。古例說書卽爲陞六。故至有朝說書暮正言之言。而曾在先朝。因陞六之紛紜。有不得頻數陞六之下敎。今當春坊新設之時。宜有一定之式。敢此。仰達矣。上曰。取考戊寅年傳敎。以翰林之規避。有翰林雖爲說書。必以翰林準限陞六。勿以說書陞六爲敎。以此傳敎觀之。實說書之不帶翰林者。亦無勿許出六之敎。依卿言施行。而至於時任翰林之爲說書者。一依受敎施行。則可無掣礙之端。亦合戊寅之定式。依此擧行。可也。出擧條時俊曰。輔德兼輔德。今爲堂上窠矣。其在揀選之道。宜作通淸之窠。實兼中已通之人。可以推移備擬。而若値前望苟艱之時。亞三銓有故不參政。則以二望入啓。恐未知何如。上曰。依爲之。出擧條命書傳敎曰。習儀當前。在外春坊許遞。今日政差出。上謂義養曰。春坊誌何以爲之乎。義養曰。未及釐正矣。上曰。斯速草來。可也。義養曰。臣適閱宋史。有所驚心者。而惶恐不敢達矣。上曰。何事。義養曰。宋時徽宗陵號。與永祐園。字音俱同。臣不敢泯默。敢此。仰達矣。上驚問曰。宋史明白有之乎。義養曰。有之。上問諸大臣曰。此是莫重莫大之事。而旣聞之後。心有所不安。未知何以爲好耶。福源等曰。旣不聞則已。旣聞之後。事當改號矣。尙喆曰。徽宗與他有異。而其陵號二字俱同。實爲驚心矣。雖是至重之事。事當卽改矣。存謙曰。旣知之後。聖心似有不安之節。不可不改矣。上曰。然則會議百官乎。存謙曰。不必會議。臣等與諸文任。商確稟定。似好矣。上曰。文任之意。何如。載純等曰。雖是重大之事。旣已徹聰。則於聖心。當有所不安矣。從近改號。似好矣。上曰。然則當設都監乎。存謙曰。有碑石改豎之役。此事更爲。稟處矣。上曰。唯。義養曰。臣又考國朝寶鑑。有誤字處。敢此。仰達矣。上曰。然則出擧條修改。可也。義養曰。永寧殿端宗大王室奉安國朝寶鑑中端宗編。卽位二年之二字。當改以三字。在上王位三年之三字。當改以二字。此意昨年。臣有所陳達。至有秋修改時改之之下敎。而尙未及改矣。敢此更達。上曰。今番秋奉審。使之修改。可也。出擧條上曰。兵曹參議入侍。賤臣承命出。與兵曹參議柳誼。偕入進伏。上曰。向日草記。更令釐正。何不入啓乎。誼曰。日昨修正。而政院不納。故未及入啓矣。上曰。然則過在承宣矣。命書榻敎曰。在院承旨竝推考。上曰。近日門禁。何如。誼曰。一向嚴飭矣。命書傳敎曰。日熱如此。百官軍兵之勞。不可不念。再明日展謁展拜後。由館峴還宮。景慕宮行禮入齋殿後。百官退去事。預爲。分付。命書傳敎曰。東宮所屬下人等戶料兵布應下之數。日前啓下別單。與兩曹式例相左云。初啓下別單勿施。更令該曹。參考丙申聽政以前東宮下人料布謄錄。別單修正書入。待啓下擧行事。分付。命書榻敎曰。再明日動駕時。出宮以敦化門。還宮以弘化門爲之。命退。諸臣以次退出。
정조 8년
行都承旨沈豐之坐。行左承旨徐有防坐直。右承旨安聖彬坐。左副承旨李時秀坐。右副承旨趙尙鎭坐。同副承旨尹承烈坐直。注書沈晉賢仕一員未差。假注書金孝建仕直。事變假注書任希鐸仕。
정조 8년
趙尙鎭。以兵曹言啓曰。今七月十一日。武臣賓廳武經講書日次。而中日相値。不得爲之之意。敢啓。傳曰。知道。
정조 8년
沈豐之啓曰。明日大駕詣宗廟。入齋室後。王大妃殿惠慶宮問安。何承旨進去乎。敢稟。傳曰。左副承旨進去。
정조 8년
傳于安聖彬曰。都承旨入侍。
정조 8년
李時秀啓曰。合辭方張之時。兩司無詣臺之員。掌令安鼎大引避退待。已至多日。尙未處置。事甚未安。未署經外。呈告人員。竝卽牌招。何如。傳曰。允。
정조 8년
徐有防。以奎章閣言啓曰。奉謨堂展拜吉日。更爲推擇事。命下矣。令日官推擇。則今七月十七日卯時。十八日卯時俱吉云。以何日擧行乎。敢稟。傳曰。以十七日爲之。
정조 8년
尹承烈。以司僕寺言啓曰。明日動駕時。本寺正當爲進輿差備。而正李兢淵。奉命出疆。今姑改差。其代令該曹口傳差出。以爲差備之地。何如。傳曰。允。
정조 8년
吏曹口傳政事。以沈基泰爲司僕正。
정조 8년
備忘記。順天營將李運祥下直。長弓一張。長箭一浮。片箭一浮。筒兒一箇賜給。
정조 8년
傳于沈豐之曰。右承旨許遞。
정조 8년
傳于沈豐之曰。承旨前望單子入之。待下批牌招。
정조 8년
徐有防。以弘文館言啓曰。校理徐美修。旣有只推之命。卽爲牌招察任。何如。傳曰。允。
정조 8년
沈豐之啓曰。吏曹判書趙時俊。參判金夏材。參議金宇鎭牌不進。推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書參判。更卽牌招。何如。傳曰。允。
정조 8년
以吏曹參議金宇鎭牌不進罷職傳旨。傳于趙尙鎭曰。許遞。前望單子入之。
정조 8년
吏曹參議前望單子入之。黃昇源落點。
정조 8년
尹承烈啓曰。新除授吏曹參議黃昇源。一體牌招開政。何如。傳曰。允。
정조 8년
沈豐之啓曰。吏曹判書趙時俊。參判金夏材再牌不進。推考傳旨。今方捧入。而開政命下之後。連違召命。不卽擧行。事甚未安。所當更請牌招。而一日三牌。有傷事體。何以爲之。敢稟。傳曰。更爲牌招。
정조 8년
有政。吏批。判書趙時俊進。參判金夏材牌不進。參議黃昇源進。同副承旨尹承烈進。以洪周萬爲司諫。林濟遠爲執義。盧瑞國爲掌令。愼師稷洪克浩爲持平。李思祚爲獻納。申馥爲正言。金宇鎭爲輔德。徐有防爲同成均。李敬倫爲同義禁。沈豐之爲尙衣提調。韓得良爲律學敎授。贊善單金履安。書筵官單金斗默閔彝顯。
정조 8년
兵批。判書李在協都監進。參判宋載經入直進。參議申思運。參知柳誼病。同副承旨尹承烈進。副司直單金尙集。
정조 8년
徐有防啓曰。明日動駕時。兩司侍臣。不可不備員。今日政新除授諸臺。竝待開門牌招。仍爲進參之地。何如。傳曰。允。
정조 8년
趙尙鎭。以扈衛廳言啓曰。別將申大億。身病猝重。勢難察任。改差。何如。傳曰。允。
정조 8년
尹承烈。以戶曹言啓曰。皇壇北墻內逼近處伐木吉日。令日官推擇。則今月十二日巳時爲吉云。中松一株。小松一株。小小松二株。雜木三株。以此日時斫伐。何如。傳曰。允。
정조 8년
趙尙鎭。以訓鍊都監言啓曰。今七月十二日宗廟擧動時。東營集春營入直御營軍兵。以訓局軍兵替代事。自兵曹節目。啓下矣。東營軍五十名。集春營軍五十名。各其將官率領。待標信替代入直。而還宮後。還爲替直之意。敢啓。傳曰。以附近廣智營軍十名。除標信除出。兩處各留五名。以除出番軍疊役之弊。可也。
정조 8년
趙尙鎭。以訓鍊都監言啓曰。依傳敎。明日擧動時。廣智營軍十名。除標信除出。將官率領。東營集春營。各五名替代。而還宮後。還爲替直之意。敢啓。傳曰。知道。
정조 8년
趙尙鎭。以御營廳言啓曰。今七月十二日宗廟展謁。景慕宮展拜時。依兵曹節目。東營集春營入直軍兵。與訓局軍兵。待標信替代出用。而還宮後。還爲替直之意。敢啓。傳曰。知道。
정조 8년
趙尙鎭。以御營廳言啓曰。本廳字內惠化門上鷹峯東邊近處體城頹毁處修築事。前已啓下矣。明日爲始。修築之意。敢啓。傳曰。知道。
정조 8년
趙尙鎭。以訓鍊都監言啓曰。本局字內諸處。連爲摘奸。則自玄石里。至弘濟院。病人出來者五名。故四幕結給。而十六名。差病撤幕。新舊幕合爲一百十七處之意。敢啓。傳曰。知道。
정조 8년
趙尙鎭。以禁衛營言啓曰。本營字內病幕。今日摘奸。則自南伐院至大峴近處。舊幕中四十處一百二十八名。差病撤還。舊幕爲一百七十二處之意。敢啓。傳曰。知道。
정조 8년
趙尙鎭。以御營廳言啓曰。本廳字內病幕。連爲摘奸。則自活人署。至永渡橋近處。舊幕中九處十六名。差病撤還。舊幕爲六十四處之意。敢啓。傳曰。知道。
정조 8년
安聖彬。以義禁府言啓曰。朴光晦告身盡行追奪。而杖一百徒三年定配。竝收贖放送事草記批旨內知道。如有功議。各減一等事。命下矣。朴光晦十二代祖仲孫。靖難功臣云。功減一等。告身盡行追奪。而杖九十徒二年半定配。收贖之意。敢啓。傳曰。知道。
정조 8년
甲辰七月十一日卯時。上御誠正閣。右副承旨入侍時。右副承旨李時秀。記事官沈晉賢李崑秀尹行任。以次進伏訖。上命書傳敎曰。冊禮在近。而兩抄選宮銜。姑未兼帶。前持平金斗默閔彝顯。書筵官啓下。今日政下批。所下敦諭與諮議曺霖處敦諭。卽爲下諭。上曰。都承旨與同副入侍。出榻敎賤臣承命出傳。與行都承旨沈豐之。同副承旨尹承烈偕入。上命書傳敎曰。政官牌招開政。又命書傳敎曰。贊善姑未差出。此山林。自來宿儒。合置是任。況蔭路資歷。亦無拘礙之端。進善金履安。特拜贊善。今日政下批。此敦諭。遣史官。傳諭。上曰。左副承旨入侍。賤臣承命出。與左副承旨安聖彬偕入。上曰。金履安處敦諭。都承旨製進。閔彝顯處同副承旨製進。金斗默處左承旨製進。曺霖處左副承旨製進。可也。時秀曰。徽旨牌問安牌。元本承出。然後可以造成矣。上曰。當封下矣。承烈曰。明日門路下敎。姑未下矣。上曰。明日出宮門路。以協陽門爲之。出榻敎上曰。都承旨左副同副先退。製敦諭以進。豐之等先退。上曰。墻役今至何境。時秀曰。幾盡爲之云矣。上曰。入侍注書筵退後。卽爲馳詣宗廟墻役所看審後。申飭戶堂。勿論墻內外。精掃事。分付。可也。賤臣承命。上命書傳敎曰。受冊及受賀處所。以重熙堂爲之。沖年受冊。儀文宜有省略。東宮受賀。不必更設。於翌日受冊禮成後。仍卽受賀。以此磨鍊節目事。分付。頒赦陳賀及各殿陳賀。依禮文以翌日擧行。又命書傳敎曰。近來習儀時。假冊寶名色除之。今番節目。只循前例磨鍊。該曹難免矇然之責。元節目更爲磨鍊。今番儀文。務從簡約。況今日熱愈甚。習禮習儀初再度。只執事官進參。百官則只參三度日事。分付。陳賀習儀。亦於冊禮三度習儀。兼行事。分付。又命書傳敎曰。政官牌招開政。又命書傳敎曰。今番上號告由。毓祥宮亦爲磨鍊事。分付。上曰。都監郞廳如來待。使之入侍。賤臣承命出。與戶曹正郞鄭昌老偕入。上命書傳敎曰。冊禮禮成後。敎命竹冊。當依例移奉。而見今日熱如此。畿民民弊。不可不念。禮成翌日。自本閣請出。依殿宮冊寶權安例。藏于奎章閣夾室。待慈殿宮冊寶奉詣時。同爲移藏事。分付。又命書傳敎曰。明日出宮。待天明卽當爲之。初嚴以寅正爲之。上曰。役事。今至何境。昌老曰。幾盡爲之。而敎命軸未及織。造文亦未出矣。竹冊則已入刻矣。上曰。玉冊印出乎。昌老曰。然矣。上曰。粧飾皆以銅鍍金爲之乎。昌老曰。然矣。上曰。樻漆何以爲之。昌老曰。前例皆奇畫。故今亦依例爲之矣。上曰。無可減之物耶。昌老曰。皆已依下敎減省。故今則更無可減之事矣。上曰。輦輿中不得不改漆處。則只略略取色。切勿全然改漆。可也。不緊工匠。鱗次放送。可也。仍命昌老先退。上曰。戶曹參判入侍。出榻敎賤臣承命出。與戶曹參判任希曾偕入。上曰。墻役何以爲之。希曾曰。已畢役矣。上曰。盡爲修掃。無役事㾗迹乎。希曾曰。申飭精掃矣。上曰。役處幾間乎。希曾曰。正殿後墻十五間。永寧殿前墻五間許矣。命退。諸臣以次退出。
정조 8년
甲辰七月十一日辰時。上御三善齋。左承旨與稟事閣臣春坊上番入侍時。行左承旨徐有防。假注書金孝建。記事官李崑秀尹行任。檢校直閣鄭東浚。兼輔德徐龍輔。以次進伏訖。上曰。尙衣提調使之入侍。賤臣承命出。與尙衣提調朴祐源。偕入進伏。祐源曰。雲紋紗。自是燕市所貿。而價本漸高。貿來極難。公私所用。每多苟艱。若使我國匠手。一見其法。則必無不能效織之理。今番使行。本院一匠手入送。使之摸倣以來似好。分付箕營。就其赴燕行中名色中。差定一窠。優給盤纏。以爲往來之地。何如。上曰。依爲之。祐源曰。御用衣襨次織造所入各樣白絲。本院眞絲。契貢人專當進排。而以其私自燕貿之故。每有臨時未備之患。一依立廛綿紬廛例。自今使行時。許給八包。恐合事宜。故敢此。仰達矣。上曰。令廟堂。稟處。可也。出擧條命退。諸臣以次退出。
정조 8년
甲辰七月十一日酉時。上御誠正閣。禮房承旨與兼輔德稟事閣臣入侍時。行左承旨徐有防。假注書金孝建。記事官李崑秀尹行任。兼輔德徐龍輔。檢校直閣鄭東浚。以次進伏訖。上曰。李敬五筵說催促。賤臣出來傳命。上曰。禁府刑曹郞廳發牌各項都留案。已發配未發配人。盡爲別單書入事。分付。命退。承史以次退出。
정조 8년
行都承旨沈豐之坐。行左承旨徐有防坐。右承旨安聖彬坐。左副承旨李時秀坐。右副承旨趙尙鎭坐直。同副承旨尹承烈坐直。注書沈晉賢仕一員未差。假注書朴能源仕直。事變假注書金良倜仕。
정조 8년
詣景慕宮。入齋室後。奎章閣政院玉堂藥房口傳問安。答曰。知道。
정조 8년
以校理徐美修牌不進罷職傳旨。傳于沈豐之曰。只推
정조 8년
以持平愼師稷。司諫洪周萬。獻納李思祚。正言申馥牌不進罷職傳旨。傳于安聖彬曰。只推。
정조 8년
任希鐸奉命在外。代以金良倜爲事變假注書。
정조 8년
備忘記。纔宣貽燕之謨。可期維新之效。且今大禮當前。前參判金文淳。前應敎洪文泳。前校理申耆。前持平李彦祐竝敍用。
정조 8년
備忘記。削黜罪人鄭好仁放送。
정조 8년
尹承烈。以冊禮都監言啓曰。敎命文書寫官奎章閣直提學鄭志儉寫出草圖書一本。謹此封進。以備睿覽之意。敢啓。傳曰。知道。
정조 8년
尹承烈。以賑恤廳言啓曰。東南西北部字內及兩活人署出幕病人中。抄出無依之類。前出幕病人一百九十五口內。男女老壯一百七十五口每口粥米四升式。男女弱二十口。每口粥米二升式。合米四石十四斗。再巡畢分給。新出幕病人一百七十五口內。男女老壯一百五十六口。每口粥米四升式。男女弱十九口。每口粥米二升式。合米四石六斗二升。初巡分給之意。敢啓。傳曰。知道。
정조 8년
李時秀。以訓鍊都監言啓曰。本局字內諸處。連爲摘奸。則弘濟院近處。病人二名出來。故一幕結給。而十四名。差病撤幕。新舊幕合爲一百十處之意。敢啓。傳曰。知道。
정조 8년
李時秀。以禁衛營言啓曰。本營字內病幕。今日摘奸。則自南伐院至大峴近處。幕中十四處四十一名。差病撤還。舊幕爲一百五十八處之意。敢啓。傳曰。知道。
정조 8년
李時秀。以御營廳言啓曰。本廳字內病幕。連爲摘奸。則自活人署。至永渡橋近處。病人一名。出來無依。故一幕造給。使之奠接。舊幕中五處十名。差病撤還。新舊幕合爲六十處之意。敢啓。傳曰。知道。
정조 8년
甲辰七月十二日卯時。上詣宗廟景慕宮展拜入侍時。行都承旨沈豐之。行左承旨徐有防。右承旨安聖彬。左副承旨李時秀。右副承旨趙尙鎭。同副承旨尹承烈。記事官沈晉賢。假注書金孝建。記事官金鳳顯李崑秀。提學吳載純。一直提學鄭志儉。二直提學朴祐源。檢校直閣金宇鎭。待敎尹行任。以次序立於協陽門外。禮房承旨入三嚴正時。上具翼善冠衮龍袍。乘輿以出。承史閣臣及侍衛。俱以黑團領。鞠躬祗迎。以次陪從。至敦化門外。通禮跪啓請降輿乘輦。上改乘輦輿。因下敎曰。兵判初當扈駕。禁喧等節。各別申飭。至廟所行禮時。若有喧嘩之事。當爲重勘。以此知悉之意。分付。時秀出來傳命。上曰。日熱如此。軍兵之勞。不可不念。隨駕軍中老弱。竝皆還送。只以六十名隨從之意。分付。時秀承命出傳。上詣宗廟門外下輦。乘輿入齋殿。改具冕服。百官四品以上具朝服。五品以下具黑團領。先就東門外。上詣廟庭。行展拜禮後。陞詣廟內。以次奉審。因詣永寧殿。行禮奉審訖。上曰。上號都監堂上及本署提調入侍。孝建承命出。與金華鎭鄭一祥趙時俊徐浩修。偕入進前。上曰。今番修補處墻垣。當親審矣。因步臨殿後東墻。看審移時。還入齋殿。改具冠服。乘輿出門外。改乘輦輿。詣景慕宮降輦。乘輿入齋室。改具冕服以出。行展拜禮。百官改服行禮。一如宗廟儀。上詣殿內奉審訖。上曰。本宮都提調戶曹判書入侍。晉賢承命出。與都提調金尙喆。戶曹判書鄭一祥。偕入進前。上因往後閣。謂尙喆曰。此室可容輦輿否。尙喆曰。此室太狹。似不得容入矣。上曰。然則以何處奉安乎。尙喆曰。藏樂之室。比此頗廣。若爲修掃。則足可奉安矣。上曰。然則當躬覽矣。尙喆曰。距此稍間。恐不可遠勞玉趾矣。上曰。還駕時當歷見矣。還入齋室。改具冠服。乘輿以出。至藏樂處親覽後。上曰。都提調與戶判。從長相議。以爲修改奉安之地好耳。因出門外。命提調與訓將入侍。晉賢出。與本宮提調尹塾。訓鍊大將具善復。入就駕前。上曰。宮前民家。今已完役。必依渠輩所願。以某樣貢物中劃給。後日次對陳奏。可也。駕至館峴。命大司成入侍。孝建承命出。與大司成閔鍾顯。入就駕前。上曰。今日祗迎儒生爲幾人。鍾顯曰。四百餘人矣。上曰。何其多也。鍾顯曰。多矣。上曰。若捧擧案試取。則便是祗迎科。不可以此。別開僥倖之門。秋到記當前。可以前期出令。勿拘額數。以此指揮於祗迎儒生等處。鍾顯承命退出。上曰。掌樂提調來待乎。左承旨徐有防進前曰。臣待罪樂院矣。上曰。上號時奏樂節操。近果肄習乎。有防曰。連日習樂矣。上曰。入弘化門內。以其時所奏律音。作樂。可也。有防承命退。上至弘化門外。下敎宣傳官曰。汝以標信。解嚴各處軍兵。因爲勞問曰。雨餘隨駕。得無疾苦否。宣傳官李信敬承命出。通禮啓請降輦乘輿。上乘輿以入。從協陽門還內。百官自門外退出。
정조 8년
行都承旨沈豐之坐。行左承旨徐有防坐。右承旨安聖彬坐直。左副承旨李時秀病。右副承旨趙尙鎭坐直。同副承旨尹承烈坐。注書沈晉賢仕一員未差。假注書朴能源仕直。事變假注書金良倜仕。
정조 8년
安聖彬啓曰。合辭方張之時。兩司無詣臺之員。掌令安鼎大引避退待。已至多日。尙未處置。事甚未安。除在外未署經外。未肅拜呈告人員。竝卽牌招。何如。傳曰。允。
정조 8년
傳于尹承烈曰。戶曹判書入侍。
정조 8년
以訓鍊都監集賢門哨官姓名別單。傳于安聖彬曰。勞役不些。竝邊將除授事。分付。
정조 8년
傳于沈豐之曰。都監堂上一員與訓將入侍。
정조 8년
尹承烈啓曰。吏曹判書趙時俊。參判金夏材。參議黃昇源牌不進。推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書參判。更卽牌招開政。何如。傳曰。允。
정조 8년
以吏曹參議黃昇源牌不進罷職傳旨。傳于趙尙鎭曰。只推。更爲牌招。
정조 8년
以黃海兵使文山前萬戶高時淵拿來事狀啓。傳于安聖彬曰。不待交代。徑先拿來。果何故也。關辭中及時推覈云云。又涉矇矓。禁府堂上。難免其責。其委折爲先問啓。
정조 8년
以黃海兵使文山前萬戶高時淵拿來事狀啓。不待交代。徑先拿來。果何故也。關辭中及時推覈云云。又涉朦朧。禁府堂上。難免其責。其委折爲先問啓事。命下矣。問于判義禁韓光會。同義禁閔鍾顯具㢞等處。則以爲月前。因黃海監司狀啓。文山前萬戶高時淵。以邊穀反作罪。自臣府請拿蒙允。而關辭中及時推覈云者。卽拿來關文中例用文字。故未免襲謬。且邊將之有拿命者。交代後拿來。自是法例。故文山新萬戶下直後。拿來羅將朱鳳瑞。始爲發送。待新萬戶赴任交代後。高時淵拿來之意。申飭矣。今此羅將之不待交代。徑先拿來。萬萬驚駭。羅將朱鳳瑞。未及入來。其間委折。雖未詳覈。當初不能嚴飭。有此無前之事。不勝惶恐云矣。敢啓。傳曰。佩符鎭將。不待交代。下去羅卒。徑自押來。大關後弊。該府堂上。不可無罪。竝遞差。
정조 8년
以司諫洪周萬。獻納李思祚。持平愼師稷牌不進罷職傳旨。傳于安聖彬曰。只推。
정조 8년
以校理徐美修牌不進罷職傳旨。傳于趙尙鎭曰。只推。
정조 8년
安聖彬。以兵曹言啓曰。內禁衛將具埉。以奏請正使金熤軍官赴燕。羽林衛將李尙履。身病猝重。勢難供職。呈狀乞遞。宿衛領軍之將。不可久曠。竝改差。何如。傳曰。允。
정조 8년
安聖彬。以訓鍊都監言啓曰。本局字內諸處。連爲摘奸。則今日無病人出來者而十四名。差病撤幕。舊幕爲一百處之意。敢啓。傳曰。知道。
정조 8년
安聖彬。以禁衛營言啓曰。本營字內病幕。今日摘奸。則自南伐院至大峴近處。舊幕中九處二十六名。差病撤還。舊幕爲一百四十九處之意。敢啓。傳曰。知道。
정조 8년
安聖彬。以御營廳言啓曰。本廳字內病幕。連爲摘奸。則活人署近處舊幕中二處五名。差病撤還。舊幕爲五十八處之意。敢啓。傳曰。知道。
정조 8년
安聖彬。以備邊司言啓曰。今日發遣郞廳。東西南郊結幕處。摘奸以來。則回告內。以爲訓鍊都監字內新舊幕。合爲一百處。禁衛營字內新舊幕。合爲一百四十九處。御營廳字內新舊幕。合爲五十八處。而今日天明後至午前。姑無病人出來之事。糧資則該廳。計日磨鍊。已爲上下。竝姑無頉。故惕念擧行之意。各別嚴飭云矣。敢啓。傳曰。飭久則弛。更加申飭。俾有實效。可也。
정조 8년
尹承烈。以漢城府言啓曰。涉疑疾新舊病人中。向差與已差還入始痛與方痛死亡及各部兩署出幕之類。今又報來。故列錄書入之意。敢啓。傳曰。知道。
정조 8년
安聖彬。以刑曹言啓曰。昨日動駕時。景慕宮洞口內居良人林益大等。擊錚於衛外。故取考其原情。則以爲牛肪廛革罷後。無他生理。而糧餉廳屯田。本以無主之物。一任屯長。稅納漸縮。莫能收拾。故付之本官元數七千餘結。時起未滿三千結。漏結搜得。逐庫收納。則屯田必無見瞞之弊。稅穀宜有加納之道。屯田中三十三處。乞作導掌。出給渠等。以爲資生之道云矣。此輩以此事。前後煩聒。非止一再。而旣非四件之內。有此擊錚之擧者。萬萬無嚴。原情勿施。狀頭林益大。自臣曹考律嚴勘。何如。傳曰。朝家於渠輩事。屢勤軫念。而乃敢肆然煩聒。民習極爲駭痛。狀頭自本曹。嚴杖放送。本事有提調焉。有貢市堂上焉。纔令從便決給。尤何敢徑先鳴錚。竝以此意。嚴飭分付。無敢更售舊習。可也。
정조 8년
安聖彬。以刑曹言啓曰。昨日動駕時。中部居閑良金鎭宅。擊錚於衛外。故取考其原情。則以爲錦城尉房固城導掌四衿內二衿。渠所次知者。而收稅上納之後。該宮房元不干涉矣。李姓兩班。親近宮家。與䅫宮李栽春。締結作俑。勒奪數三年收稅之行。又誘取本文書圖署牌子。暗地改書。以爲都奪之計。昨今年無前大歉。渠之父母。相繼身歿。完襄無路。祖父母篤老垂死。菽水難繼。故欲賣導掌。則李姓兩班。威脅恐喝。價近三千餘金者。必欲勒買以數百兩。將至永失之境。李姓兩班及李栽春。乞令各別嚴處。使渠任意斥賣云矣。旣非四件內事。而肆然鳴金。萬萬無嚴。原情勿施。自臣曹考律嚴勘。至於本事。則未知虛實之如何。而言涉切已。亦係民隱。査實決給。何如。傳曰。允。雖是四件外。而霈澤當前。今番自本曹。參酌懲治。可也。
정조 8년
安聖彬。以刑曹言啓曰。昨日動駕時。西部居獨女宋召史。擊錚於衛外。故取考其原情。則以爲喪夫無子。年近七十。故盡賣家藏。將欲下鄕之際。齋洞居故沈參判家。聞知此奇。以禾賭地例。每年正租三十石式備給次。成手記要貸。故出給六百兩矣。初以三十石租備給。翌年以折半備給。其後三年。無升合備給。渠往厥家。屢次哀乞。終不還報。當此歉歲。將至濱死。乞令推給云矣。此等微細可呈法司之事。肆然鳴金。萬萬無嚴。旣係四件之外。原情勿施。自臣曹考律嚴勘。本事則事係民隱。査實決給。何如。傳曰。大赦當前。猥濫之罪。自本曹懲治。本事嚴飭該府。從速推給。萬一違越。該府難免不飭之責。竝以此意。分付。可也。
정조 8년
安聖彬。以刑曹言啓曰。昨日動駕時。全羅道珍島居牧子曺水弘等。擊錚於衛外。故取考其原情。則以爲渠等。隨行牧馬之役。而牧官在海南。馬場在珍島。故牧官。不能種種檢察。監牧止於一年一次。使吏屬。替送點馬。則所騎馬貰。徵索於牧子處。一年通計錢至三百餘兩。牧官交遞時。上京駄價。又至一百五十五兩。公私雜役。每名所費。亦至數十兩之多。乞移牧官於珍島牧場云矣。敢以非四件至猥屑之事。稱以民瘼。肆然鳴金。驚動天聽者。萬萬無嚴。原情勿施。狀頭曺水弘。自臣曹考律嚴勘。何如。傳曰。大赦當前。猥濫之罪。自本曹參酌懲治。本事令該道査處。可也。